Ο πρώην επικεφαλής της ΕΠΟ κατηγορείται για την υπόθεση μεγάλου χρηματικού ποσού της UEFA που προορίζονταν προς ενίσχυση πυρόπληκτων περιοχών μετά τις μεγάλες πυρκαγιές στην Ηλεία το 2007, χωρίς να διατεθεί ποτέ για τον σκοπό αυτό. Σύμφωνα με τα στοιχεία της δικογραφίας που σχηματίστηκε πριν από 7 χρόνια, η υπόθεση αφορά την οικονομική ενίσχυση ύψους ενός εκατομμυρίου ελβετικών φράγκων, που είχε σταλεί στην ΕΠΟ από τον Μισέλ Πλατινί και την UEFA ως ενίσχυση για τις πυρόπληκτες περιοχές της Ηλείας.

Η υπόθεση είχε φτάσει στη δικαιοσύνη μετά από καταγγελία Ελληνοαμερικανού, που καταγόταν από τις πυρόπληκτες περιοχές, ο οποίος τόνιζε πως τα χρήματα της UEFA δεν κατέληξαν ποτέ στον προορισμό τους.

Τα χρήματα μπορεί να διατέθηκαν αλλά αντί για να φτάσουν στους ανθρώπους που υπέστησαν μεγάλες ζημιές, κατέληξαν σε λογαριασμό του πρώην προπονητή της εθνικής ομάδας ποδοσφαίρου Όττο Ρεχάγκελ ως μπόνους. Η δίωξη κατά του γενικού διευθυντή της Super League αφορά στο αδίκημα της απιστίας που απαγγέλθηκε βάσει των διατάξεων του νόμου περί διαφθοράς και ήδη η δικογραφία ανατέθηκε στον αρμόδιο ανακριτή.